Георг Тракл
Покой и мълчание

Превод от немски: Венцеслав Константинов, —

chitanka.info

Погребаха пастири слънцето сред голата гора.

Един рибар измъкна

С мрежата развласена луната от замръзващото езеро.

В син кристал

Живее бледият човек, опрял страна на своите звезди;

Или глава прекланя в пурпурния сън.

Но винаги затрогва черният летеж на птиците

Гледащия, светостта на сините цветя,

Премисля близкият покой забравеното, мръкналите ангели.

Отново челото нощува в лунен камънак;

Един лъчист младеж,

Изниква и сестрата в есента и черното разтление.

1913

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.